Klasa Freedom

**Klasa Freedom** (eng. *Freedom class*) je klasa brodova za krstarenje norveško-američke kompanije *Royal Caribbean International* izgrađenih u finskom brodogradlištu 
*Aker Finnyards* od 2004. do 2008. Izgrađena su tri broda: *[[Freedom of the Seas]]*, *[[Liberty of the Seas]]* i *[[Independence of the Seas]]*. Do izgradnje cruisera *[[Oasis of the Seas]]* 2009., smatrani su najvećim putničkim brodovima na svijetu.

## Izgradnja
Klasa *Freedom* produžena je verzija klase *[[Klasa Voyager|Voyager]]*, prethodne klase najvećih brodova kompanije *Royal Caribbean International* u kojoj je u periodu 1999.–2003. izgrađeno pet jedinica. Sva tri broda izgrađeni su u suhom doku brodogradlišta *Aker Finnyards* (današnji *STX Europe*) u Finskom gradu Turku od 2004. do 2008., gdje su u gradnji i brodovi klase *Oasis*

## Tehničke karakteristike
Brodovi klase *Freedom* dugački su 338,72–338,92 m i široki 56,08 m. Plove brzinom od 21,6 čvorova (40&nbsp;km/h), što omogućavaju 6 *[[Wärtsilä]]* 12V46 dizel motora, svaki 12,6 MW (17 000 ks), 514 rpm. Potisak omogućavaju 3 Asea Brown Boveri (ABB) Azipod pogonske elektro-gondole - jedna fiksna, dvije azimutne, ukupne snage 42 MW. Brodovi također raspolažu s 4 dodatna pramčana potisnika. Potrošnja goriva je 12,80 t na sat.

## Interijeri
Brodovi klase *Freedom* raspolažu s 18 paluba, od kojih 15 za putnike. 242 vanjske kabine bez balkona, 842 kabine s balkonom, 733 unutarnje kabine (172 s pogledom na unutrašnju promenadu). Standardni kapacitet putnika je 3&nbsp;600, ili 4&nbsp;370 pri najvećoj popunjenosti, što s posadom od 1&nbsp;360, čini ukupno 5&nbsp;730 ljudi na brodu. Od javnih prostora ističe se 135 m dugačka, 9 m široka i četiri palube visoka središnja šetno-trgovačka paluba (*Royal Promenade*) oko koje su koncentrirani glavni restorani, trgovački i zabavni centri, knjižnica i kazalište s 1&nbsp;350 sjedećih mjesta.

## Brodovi

* ***[[Freedom of the Seas]]*** – Izgradnja je započeta 2004., a dovršen je 2006. Isporučen je 24, travnja iste godine, a 29. travnja stiže u Southampton, odakle 3. svibnja, kreće na prvi prelazak Atlantika. 12. svibnja stiže u New York, na službenu ceremonju krštenja, što je uživo prenosila TV mreža NBC. Nakon boravka u Bostonu 19.–22. svibnja, 4. lipnja iz Miamija isplovljava na prvo krstarenje za Karibe, Meksiko, Kajmanske otoke, Jamajku i Haiti. Do svibnja 2009. je bazirao u Miamiju, a nakon toga u Port Canaveralu gdje je zamijenio *[[MS Mariner of the Seas]]*.


* ***[[Liberty of the Seas]]*** – Izgradnja je započela 2005., a dovršena 2007. *Liberty of the Seas* plovi izmjenjujući sedmodnevne itinerere za istočne i zapadne Karibe s polascima iz Miamija na Floridi. Istočni Karibi: Pristajanja u Miamiju na Floridi, u San Juanu na Puerto Ricu, Philipsburgu na Nizozemskim Antilima, u Labadeeu na Haitiju, i ponovo u Miamiju. Na zapadnim Karibima posjećuje Labadee Haiti, Montego Bay Jamajka, Georgetown Grand Cayman, Cozumel Meksiko, i Miami Florida.


* ***[[Independence of the Seas]]*** – Izgradnja je započela 2006., a dovršena 2008. Po ljeti bazira u Southamptonu, kao najveći putnički brod sa putovanima na europskim itinererima, dok po zimi krstari Karibima. Nakon nekoliko početnih putovanja u Oslo u Norveškoj, Southampton u Velikoj Britaniji, i Hamburg u Njemačkoj, aktualne destinacije uključuju Irsku, Španjolsku, Portugal, Italiju, Francusku i Kanarske otoke. Po zimi *Independence of the Seas* bazira u Fort Lauderdaleu, na Floridi s destinacijama na Karibima.
* **Mogući četvrti brod** – najavljen je 3. ožujka 2008. Ukoliko bude naručen, dovršenje i isporuka planirani su za 2011.

## Povezano
* **[[Royal Caribbean International]]**
** *[[Klasa Sovereign]]*
** *[[Klasa Vision]]*
** *[[Klasa Radiance]]*
** *[[Klasa Voyager]]*
** *[[Klasa Oasis]]*

## Izvori i napomene

## Vanjske veze

* Klasa Freedom - službena stranica (royalcaribbean.com) 
** Freedom of the Seas - - službena stranica (royalcaribbean.com) 
** Liberty of the Seas - službena stranica (royalcaribbean.com) 
** Independence of the Seas - službena stranica (royalcaribbean.com) 
* Virtual tour - royalcaribbean.com 
* Freedom Class - Cruise ship design of new levels (cruiseweb.nl)   (pdf)